b'\n_START_ARTICLE_\nPhahon\n_START_PARAGRAPH_\nPhahon oli Thaimaan p\xc3\xa4\xc3\xa4ministeri vuosina 1933-38. H\xc3\xa4n kuului kuningas Rama VII:n syrj\xc3\xa4ytt\xc3\xa4neen vuoden 1932 vallankumouksen johtajiin yhdess\xc3\xa4 Phibunin ja Pridin kanssa. Pian valtaannousun j\xc3\xa4lkeen kolmikko kuitenkin hajosi, mik\xc3\xa4 johti mm. Pridin ajamiseen manpakoon. Lopulta sotilaat, joista varsinkin vanhempien upseerien tukea Phahon nautti, nostivat t\xc3\xa4m\xc3\xa4n p\xc3\xa4\xc3\xa4ministeriksi. Vaikka Thaimaassa j\xc3\xa4rjestettiin vaalit 1933, 1937 ja 1938 Phahon jatkoi hallitsemistaan aina vuoteen 1938, jolloin h\xc3\xa4n j\xc3\xa4i el\xc3\xa4kkeelle ja uudeksi p\xc3\xa4\xc3\xa4ministeriksi valittiin Phibun.'